

PROCES VERBAL
Nr.123 din 29.02.2012
al şedinţei Consiliului de Observatori al Instituţiei Publice Naţionale
a Audiovizualului Compania “Teleradio-Moldova”

Au fost prezenţi
membrii Consiliului de Observatori: Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.

Au asistat:
C.Marin – Președintele Companiei, A.Dorogan – Directorul radiodifuziunii, A.Sîrbu – Directoarea televiziunii.

Ordinea de zi publicată:
1) Regulamentul privind sistemul de salarizare în IPNA Compania „Teleradio-Moldova”.
          2) Scrisori.
          3) Diverse. 
S-a votat începerea şedinţei.
„Pentru” – unanim (6 voturi).

S-a propus aprobarea Ordinii de zi cu următoarele modificări:
1) Alegerea secretarului ședinței Consiliului de Observatori.
2) Regulamentul privind sistemul de salarizare în IPNA Compania „Teleradio-Moldova”.
3) Scrisori.
4) Monitorizarea programului televizat „La noi în sat”.
5) Diverse.
S-a votat: „Pentru” – unanim (6 voturi).

1. Alegerea secretarului şedinţei CO din 29 februarie 2011.
A fost propusă candidatura dnei V.Bogatu la funcţia de secretar al şedinţei.
S-a votat: „Pentru” – unanim (6 voturi).

2. Regulamentul privind sistemul de salarizare în IPNA Compania „Teleradio-Moldova”.
Dl C.Marin a prezentat  Regulamentul privind sistemul de salarizare în IPNA Compania „Teleradio-Moldova”. Cu detalii au intervenit dl A.Dorogan și Dna A.Sîrbu.
 Membrii CO au adresat întrebări în legătură cu sistemul de salarizare. În opinia V.Meșină-Prodan, R.Lozinschi, V.Bogatu, salarizarea pe nivele și categorii este una învechită. R.Lozinschi consideră inclusiv sistemul de bonusuri ca fiind unul depășit și inadecvat.
Dnii C.Marin și A.Dorogan au argumentat sistemul pe care-l promovează  ca pe unul necesar în perioada de tranziție a reformelor.
S-a discutat despre necesitatea elaborării unor documente inerente implementării noului sistem de salarizare – Regulamentul cu privire la evaluarea performanţelor profesionale ale salariaţilor, Regulamentul privind sistemul de bonus.
S-a pus la vot Hotărârea cu privire la Regulamentul privind sistemul de salarizare în IPNA Compania „Teleradio-Moldova”.
S-a votat: „Pentru” – 5 membri ai Consiliului de Observatori (E.Rîbca, A.Peru-Balan, V.Bogatu, V.Meșină-Prodan, V.Țapeș; „Contra” – R.Lozinschi-Hadei).

3. Scrisori.
          E.Rîbca a dat citire Demersului Uniunii Umoriștilor din Moldova și ofertei S.R.L. „Buciumul”.
          S-a pus la vot Hotărârea cu privire la demersul Uniunii Umoriștilor din Moldova și oferta S.R.L.„Buciumul”. 
          S-a votat: „Pentru” – 6 membri ai Consiliului de Observatori.
          
          E.Rîbca a dat citire: Apelului, prezentat de dl Nicolae Scorpan; Demersului dlui Alexandru Popovschi; Demersului dnei Ludmila Barbă și dnei Cornelia Stefoglu; Demersului dnei Marina Burzacovschi; Notei reprezentanților Centrului Tehnic TV.
         S-a pus la vot Hotărârea cu privire la demersurile angajaților IPNA Compania „Teleradio-Moldova”.
         S-a votat: „Pentru” – 6 membri ai Consiliului de Observatori.

4.  Monitorizarea programului televizat „La noi în sat”.
Membrii CO V.Bogatu, A.Peru-Balan, R.Lozinschi-Hadei, V.Meșină-Prodan au monitorizat programul televizat „La noi în sat” și au expus un șir de sugestii și recomandări.
E.Râbca a pus la vot Hotărârea cu privire la monitorizarea emisiunii televizate „La noi în sat”.
S-a votat: „Pentru” – 6 membri ai Consiliului de Observatori.

5.  Diverse.  
E.Rîbca a anunțat că la Consiliul de Observatori a parvenit din partea dnei Angela Sîrbu cererea de demisie din funcția de director al televiziunii.
A fost pusă la vot Hotărârea cu privire la Cererea de demisie din funcția de director al televiziunii IPNA Compania „Teleradio-Moldova”.
         S-a votat: „Pentru” – 6 membri ai Consiliului de Observatori.

     E.Rîbca a supus discuțiilor anumite chestiuni organizatorice, inclusiv necesitatea monitorizării emisiunilor IPNA Compania „Teleradio-Moldova”.

Au semnat:
1. Eugeniu RÎBCA    _______Preşedintele Consiliului de Observatori
2. Viorica BOGATU   ______ Secretarul şedinţei Consiliului de Observatori
3. Aurelia PERU-BALAN ____________
4. Vitalie ŢAPEŞ ___________________
5. Raisa LOZINSCHI-HADEI _________
6. Viorica MEŞINĂ-PRODAN _________

